Sol ich nv klagen (Mit originalen Lettern)
Sol ich nv klagen·
die heide·
daſt ein iamer gros·
gegen miner not·
in der ich ſtete bꝛinne·
ich mv̊s v̾zagen·
voꝛ leide·
ſten ich froͤiden blos·
ir mvnt ſo rot·
berǒbet mich der ſinne·
wie ſolt ich iemer frǒide alſo gewinnē·
der ich voꝛ allen frowen her gedienet han·
dv́ wil mich lan·
v̾derben nach ir minnē·

Wolde ſi entſtan·
der trúwen·
die min herze hat·
gegen ir erdaht·
ſo wer  min truren kleine·
ſi ſol ſich lan·
gerúwen·
wol der vngetat·
dies an mir maht·
nv lange dv́ vil reine·
dc ſi min h̾rze lat in vngemv̊te·
vn̄ ich mich ie mit dienſte in ir genade bot·
min froͤide iſt tot·
mich entroͤſte ir wibes guͤte·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse